title: تلفازة
text: التلفازة ولاّ التيليڤيزيون هي واحد لماكينة اللي تاتورّي الصوت و التصويرة ف دقّة وحدة، يا إما بلكحل و لبيض، ولاّ باللّوان. التلفازة خدات بلاصة كبيرة ف لعيشة د بنادم فالنص التاني د لقرن لعشرين، و كانت وسيلة مهمة باش تدوز فيها لخبار بالزربة. التلفازة كيدوزو فيها بزاف د لأنواع د لحوايج على حساب لقناة و لوقت، و تقدر تكون حاجة إخبارية، و لاّ ترفيهية بحال لأفلام و لا لموسيقا.